Josh Ritter

Josh Ritter (født 21. oktober 1976 i Moscow, Idaho, USA) er en amerikansk singer-songwriter, gitarist og forfatter som ofte opptrer med The Royal City Band. Ritter er kjent for sin distinktive americanastil og narrative sangtekster.  I 2006 ble han kåret til en av de 100 største nålevende låtskrivere av Paste magazine.

Tidlige liv 
Josh Ritter ble født i Moscow, Idaho i 1976. Etter å ha lyttet til Johnny Cash og Bob Dylans Girl from the North Country på platen Nashville Skyline, som han fant i foreldrenes platesamling, forsøkte han som tenåring å skrive sanger på en lute som hans far hadde laget, før han etter hvert kjøpte sin første gitar på K-Mart.

Ritter gikk på Oberlin College for å studere nevrologi, men avsluttet dette for å heller studere "American History Through Narrative Folk Music". 21 år gammel spilte Josh Ritter inn sitt første album Josh Ritter i et studio på campus. Etter å ha fullført College, flyttet Josh til Skottland for å gå på "The School of Scottish Folk Studies" i et halvt år. Ritter flyttet etter dette hjem til Idaho og bodde der noen måneder for deretter å flytte til Providence i staten Rhode Island. Ikke lenge etter flyttet han igjen  videre til Somerville i staten Massachusetts hvor han tok på seg forskjellige strøjobber mens han spilte på open mic "nights". I denne perioden solgte Ritter kopier av sitt album og ble da oppdaget av Glen Hansard og hans band The Frames, som inviterte ham å bli med dem tilbake til Irland. Som et tidlig tegn på hans suksess solgte hans album meget godt på "open mics" der. Med dette kunne Ritter endelig slutte med strøjobbene og konsentrere seg helt og fullt om musikken sin.

Karriere 
Ett og et halvt år etter å ha spilt inn sitt debutalbumJosh Ritter, spilte Josh Ritter inn sitt andre album Golden Age of Radio. Albumet gav han ut selv, og Innspillingen kostet ham 1000 dollar. Opptakene ble gjort i tre forskjellige studioer: Soundgun i Philadelphia, Electric Cave i New Hampshire og i en venns sitt hjemmestudio. Mens han promoterte Golden Age of Radio, møtte han Jim Olsen, sjefen for det uavhengige plateselskapet Signature Sounds, som tilbød seg å remastre og gi ut albumet på nytt etter å ha hørt Ritter spille. Sangen "Me & Jiggs" ble deretter gitt ut som singel i Irland, Hvor Ritter raskt oppnådde suksess gjennom "jungeltelegrafen".
I starten varmet han opp for The Frames, men like etter fikk han sine egne konserter. Ritter's tredje plate, Hello Starling, produsert av tidligere Frames gitarust Dave Odlum, debuterte som nummer 2 på de Irske hitlistene.

I 2003 delte Ritter "top billing" med French Kicks på Sepomana, den årlige musikkfestivalen produsert av WRMC 91.1 FM. Ritter og Ron Sexsmith var hovedattraksjonen på the Friday night singer-songwriter event på the Hotel Viking under 
Newport Folk Festivalen i 2004. Han opptrådte også på Oxegen 2005, Han har også opptrådt med artister som Joan Baez, som senere gav ut hennes egne versjon av Ritter's sang "Wings" på albumet hennes, Dark Chords on a Big Guitar. Han signerte for det britiske plateselskapet, V2 Records i 2005 og Hello Starling ble gitt ut like etter. Han begynte å turnere i en crossover duo med den klassiske fiolinisten Hilary Hahn i 2005.

Josh Ritter gav ut sitt fjerde album The Animal Years i 2006. samme året kom også hans første konsertalbum og DVD
In The Dark - Live At Vicar Street.Opptakene ble gjort over to kvelder i mai 2006. Ritter gav ut sitt femte album
The Historical Conquests of Josh Ritter, i 2007. Både The Animal Years og Historical Conquests fikk meget varme mottakelser av kritikerne Stephen King skrev at The Animal Years var det beste albumet gitt ut i 2006 i hans spalte for Entertainment Weekly. Med den nyutgitte Historical Conquests i ryggen, var Ritter musikalsk gjest på populære tv-show som eksempelvis Late Show with David Letterman i USA og Later... with Jools Holland i Storbritannia.

Referanser

Eksterne lenker 
 
 
 
 

Sangere fra USA
Personer fra Latah County i Idaho